Diari Oficial de la Generalitat Valenciana


Sumari del DOGV 7706, del 27-01-2016 (2016/474)

LLEI 1/2016, de 26 de gener, de derogació de la Llei 6/2015, de 2 d'abril, de la Generalitat, de Reconeixement, Protecció i Promoció de les Senyes d'Identitat del Poble Valencià.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2016/01/26/1/dof/vci/html**

### Dades del document

Número de DOGV
:   7706

Data del DOGV
:   27-01-2016

Secció del DOGV
:   I. DISPOSICIONS GENERALS

Número del document
:   2016/474


Data del document
:   26-01-2016

Organisme emissor
:   Presidència de la Generalitat

Tipus de document
:   Llei

Anàlisi jurídica

 Descriptors 

:   * costums i tradicions
    * ben cultural
    * legislació
    * protecció del patrimoni
    * patrimoni cultural

LLEI 1/2016, de 26 de gener, de derogació de la Llei 6/2015, de 2 d'abril, de la Generalitat, de Reconeixement, Protecció i Promoció de les Senyes d'Identitat del Poble Valencià. [2016/474]  
Sia notori i manifest a tots els ciutadans que Les Corts han aprovat i jo, d'acord amb el que establixen la Constitució i l'Estatut d'Autonomia, en nom del rei, promulgue la Llei següent:  
  
  
PREÀMBUL  
  
El passat 9 d'abril de 2015, el Diari Oficial de la Comunitat Valenciana va publicar la llei 6/2015, de 2 d'abril, de la Generalitat, de reconeixement, protecció i promoció de les senyes d'identitat del poble valencià.  
Aquesta llei fou aprovada únicament amb els vots favorables del Grup Parlamentari Popular. A la manca de consens amb la resta de forces de l'arc parlamentari s'hi va afegir que la seua tramitació comptà amb la qualificació d'innecessària tant del Consell Jurídic Consultiu de la Comunitat Valenciana com del Comitè Econòmic i Social de la Comunitat Valenciana.  
El respecte a la diversitat cultural del poble valencià ja està recollit i reconegut en l'article 12 de l'Estatut d'autonomia de la Comunitat Valenciana i, per tant, l'esmentada Llei 6/2015 és contrària a aquesta norma al delimitar numerus clausus que cercenen el seu esperit integrador.  
Des de les Corts Valencianes, institució que representa a tota la ciutadania valenciana, no s'haurien d'haver utilitzat mai les senyes d'identitat del nostre poble com a element de confrontació social i política. I és amb aquest fonament que, mitjançant la present llei, es vol retornar la pluralitat com condició inherent de la identitat valenciana.  
  
Article únic. Derogació de la Llei 6/2015, de 2 d'abril, de la Generalitat, de reconeixement, protecció i promoció de les senyes d'identitat del poble valencià.  
Queda derogada, en la seua integritat, la Llei 6/2015, de 2 d'abril, de la Generalitat, de reconeixement, protecció i promoció de les senyes d'identitat del poble valencià.  
  
Disposició final   
  
Única. Entrada en vigor  
Aquesta llei entrarà en vigor l'endemà de la publicació en el Diari Oficial de la Comunitat Valenciana.  
  
Per tant, ordene que tots els ciutadans, tribunals, autoritats i poders públics als quals pertoque, observen i facen complir esta llei.  
  
  
València, 26 de gener de 2016  
  
El president de la Generalitat  
Ximo Puig i Ferrer


Còpia Permalink ELI